Szám: 2505-85/2024.

**TÁJÉKOZTATÓ**

**a lejárt határidejű közgyűlési határozatok végrehajtásáról**

Szombathely Megyei Jogú Város Önkormányzata Szervezeti és Működési Szabályzatának 22. § (4) bekezdése alapján az intézkedést igénylő lejárt határidejű közgyűlési határozatok végrehajtása érdekében tett intézkedésekről a leadott jelentések alapján az alábbiakban számolok be:

**304/2023. (IX.28.) Kgy. sz. határozatában** a Közgyűlés elrendelte az E-KATA szoftver használatát azon önkormányzati intézményeknél, valamint gazdasági társaságoknál, amelyek önkormányzati vagyont kezelnek.

**Desits Zoltán, az Informatikai Iroda vezetője jelenti:** Az önkormányzati vagyont kezelő önkormányzati intézményeknél és gazdasági társaságoknál az E-KATA szoftver üzemeltetésére vonatkozó vállalkozási szerződés megkötésre került.

**6/2024. (I.25.) Kgy. sz. határozatában** a Közgyűlés egyetértett a Horizon Europe „New European Bauhaus – Innovative solutions for greener and fairer ways of life through arts and culture, architecture and design for all (HORIZON-CL2-2024-HERITAGE-01-01)” felhívásra benyújtandó pályázat tartalmával, és felkérte a polgármestert a pályázat benyújtásához szükséges intézkedések megtételére.

**Dr. Gyuráczné Dr. Speier Anikó, a Városüzemeltetési és Városfejlesztési Osztály vezetője jelenti:** A benyújtott pályázat nem nyert támogatást.

**174/2024. (IX.26.) Kgy. sz. határozatában** a Közgyűlés egyetértett a Derkovits Iskoláért Alapítvány támogatásával.

**Vinczéné Dr. Menyhárt Mária, az Egészségügyi és Közszolgálati Osztály vezetője és Stéger Gábor, a Közgazdasági és Adó Osztály vezetője jelentik:** A támogatási szerződés aláírásra, a támogatás összege átutalásra került.

**177/2024. (IX.26.) Kgy. sz. határozatában** a Közgyűlés egyetértett a Vas Vármegyei Markusovszky Egyetemi Oktatókórházzal, valamint a Szombathelyi Egészségügyi és Kulturális Intézmények Gazdasági Ellátó Szervezetével a védőnői feladat átadás-átvételéről kötött megállapodás módosításával.

**Vinczéné Dr. Menyhárt Mária, az Egészségügyi és Közszolgálati Osztály vezetője jelenti:** A megállapodás módosítása aláírásra került.

**268/2024. (X.22.) Kgy. sz. határozatában** a Közgyűlés jóváhagyta az alapellátáshoz kapcsolódó háziorvosi és házi gyermekorvosi ügyeleti feladatok átadása tárgyában kötött háromoldalú megállapodás I. sz. módosítását.

**Vinczéné Dr. Menyhárt Mária, az Egészségügyi és Közszolgálati Osztály vezetője jelenti:** A megállapodás módosítása aláírásra került.

**272/2024. (X.22.) Kgy. sz. határozatában** a Közgyűlés a Szombathely, 4. számú iskolaorvosi körzetben az iskolaorvosi feladatok ellátásával kapcsolatos döntést hozott.

**Vinczéné Dr. Menyhárt Mária, az Egészségügyi és Közszolgálati Osztály vezetője jelenti:** Az iskolaorvosi feladatok ellátásával kapcsolatos megállapodás aláírásra került.

**277/2024. (X.22.) Kgy. sz. határozatában** a Közgyűlés egyetértett az új Szedreskert Bölcsőde 2024. december 31-ig történő megnyitásával, és jóváhagyta a Szombathelyi Egyesített Bölcsődei Intézmény módosított alapdokumentumait.

**Vinczéné Dr. Menyhárt Mária, az Egészségügyi és Közszolgálati Osztály vezetője jelenti:** A Szedreskert Bölcsőde megnyitásával és működésével kapcsolatos dokumentumok aláírásra, és a Magyar Államkincstárnak megküldésre kerültek.

**305/2024. (XI.28.) Kgy. sz. határozatában** a Közgyűlés megerősítette az ingyenes önkormányzati tulajdonba adás kezdeményezését az MNV Zrt.-nél az Aréna u. 8. szám alatti ingatlanon kiállított hadosztályágyú tekintetében.

**Dr. Gyuráczné Dr. Speier Anikó, a Városüzemeltetési és Városfejlesztési Osztály vezetője jelenti:** A megerősített igénybejelentés az MNV Zrt.-nek megküldésre került.

**310/2024. (XI.28.) Kgy. sz. határozatában** a Közgyűlés egyetértett a 25. számú és a 39. számú iskolavédőnői körzetek módosításával.

**Vinczéné Dr. Menyhárt Mária, az Egészségügyi és Közszolgálati Osztály vezetője jelenti:** A GESZ igazgatója részére a közgyűlési határozat megküldésre került.

**311/2024. (XI.28.) Kgy. sz. határozatában** a Közgyűlés a 294/2024. (X.22.) Kgy. sz. határozatát visszavonva javaslatot tett a PRENOR Kertészeti és Parképítő Kft. felügyelőbizottsági tagjainak megválasztására.

**Dr. Gyuráczné Dr. Speier Anikó, a Városüzemeltetési és Városfejlesztési Osztály vezetője jelenti:** A határozat a társaság részére megküldésre került, a társaság taggyűlése a javaslatot elfogadta.

**312/2024. (XI.28.) Kgy. sz. határozatában** a Közgyűlés a 297/2024. (X.22.) Kgy. sz. határozatát visszavonva javaslatot tett a PRENOR Kertészeti és Parképítő Kft. ügyvezetője alapbérének meghatározására.

**Dr. Gyuráczné Dr. Speier Anikó, a Városüzemeltetési és Városfejlesztési Osztály vezetője jelenti:** A határozat a társaság részére megküldésre került, a társaság taggyűlése a javaslatot elfogadta.

**314/2024. (XI.28.) Kgy. sz. határozatában** a Közgyűlés engedélyezte a városnév használatát a Magyar TáncSport Szakszövetség részére az 57. Savaria Táncverseny tekintetében.

**Nagyné Dr. Gats Andrea, a Jogi és Képviselői Osztály vezetője jelenti:** Az engedély a kérelmezőnek megküldésre került.

**316/2024. (XI.28.) Kgy. sz. határozatában** a Közgyűlés a 281/2024. (X.22.) Kgy. sz. határozat módosításáról döntött a SZOVA NZrt. igazgatósági tagjainak megválasztása tekintetében.

**Dr. Gyuráczné Dr. Speier Anikó, a Városüzemeltetési és Városfejlesztési Osztály vezetője jelenti:** A határozat a társaság részére megküldésre került.

**318/2024. (XI.28.) Kgy. sz. határozatában** a Közgyűlés elfogadta a Savaria Szimfonikus Zenekar igazgatói feladatainak ellátására vonatkozó pályázati felhívást.

**Vinczéné Dr. Menyhárt Mária, az Egészségügyi és Közszolgálati Osztály vezetője jelenti:** A pályázati felhívás a Kulturális és Innovációs Minisztérium, illetve a város honlapján megjelentetésre került.

**319/2024. (XI.28.) Kgy. sz. határozatában** a Közgyűlés elfogadta a Szombathelyi Sportközpont és Sportiskola NKft. 2023/2024-es üzleti évre vonatkozó beszámolóját. **321/2024. (XI.28.) Kgy. sz. határozatában** a Közgyűlés jóváhagyta a társaság 2024/2025. üzleti évre vonatkozó üzleti tervét.

**Dr. Gyuráczné Dr. Speier Anikó, a Városüzemeltetési és Városfejlesztési Osztály vezetője jelenti:** A határozatok a társaság részére megküldésre kerültek.

**320/2024. (XI.28.) Kgy. sz. határozatában** a Közgyűlés elfogadta a FALCO KC Szombathely Sportszolgáltató Kft. 2023/2024-es üzleti évre vonatkozó beszámolóját.

**Dr. Gyuráczné Dr. Speier Anikó, a Városüzemeltetési és Városfejlesztési Osztály vezetője jelenti:** A határozat a társaság részére megküldésre került.

**322/2024. (XI.28.) Kgy. sz. határozatában** a Közgyűlés jóváhagyta a Szombathelyi Parkfenntartási Kft. 2024. évi üzleti tervének módosítását.

**Dr. Gyuráczné Dr. Speier Anikó, a Városüzemeltetési és Városfejlesztési Osztály vezetője jelenti:** A határozat a társaság részére megküldésre került.

**323/2024. (XI.28.) Kgy. sz. határozatában** a Közgyűlés a Vas Megyei Temetkezési Kft. Alapító Okiratának módosításáról döntött.

**Dr. Gyuráczné Dr. Speier Anikó, a Városüzemeltetési és Városfejlesztési Osztály vezetője jelenti:** A határozat a társaság részére megküldésre került. Az Alapító Okirat módosításának aláírása folyamatban van.

**324/2024. (XI.28.) Kgy. sz. határozatában** a Közgyűlés a Szombathelyi Sportközpont és Sportiskola NKft. Alapító Okiratának módosításáról döntött.

**Dr. Gyuráczné Dr. Speier Anikó, a Városüzemeltetési és Városfejlesztési Osztály vezetője jelenti:** A határozat a társaság részére megküldésre került. Az Alapító Okirat módosításának aláírása folyamatban van.

**325/2024. (XI.28.) Kgy. sz. határozatában** a Közgyűlés döntött arról, hogy a Polgármesteri Hivatal és a SZOVA NZrt. között a Szombathely, Kossuth Lajos u. 11. szám alatti ingatlanra vonatkozó bérleti szerződés 2024. december 1. napjától kerüljön megkötésre.

**Lajos Tibor, a Gondnoksági Iroda vezetője jelenti:** A bérleti szerződés aláírásra került.

**326/2024. (XI.28.) Kgy. sz. határozatában** a Közgyűlés eredményesnek minősítette a SZOVA NZrt. által „Villamosenergia beszerzés 2025.” tárgyban kiírt eljárást, és megnevezte a nyertes ajánlattevőt.

**Dr. Gyuráczné Dr. Speier Anikó, a Városüzemeltetési és Városfejlesztési Osztály vezetője jelenti:** A határozat a társaság részére megküldésre került.

**327/2024. (XI.28.) Kgy. sz. határozatában** a Közgyűlés jóváhagyta a Savaria Turizmus NKft. részvételét a Nemzeti Kulturális Alap Kulturális Fesztiválok Kollégiuma 206107/262 kódszámú pályázatán.

**Dr. Gyuráczné Dr. Speier Anikó, a Városüzemeltetési és Városfejlesztési Osztály vezetője jelenti:** A határozat a társaság részére megküldésre került.

**328-332/2024. (XI.28.) Kgy. sz. határozataiban** a Közgyűlés a „Fenntartható humán infrastruktúra” című pályázati felhívásra benyújtandó támogatási kérelmekről döntött.

**Dr. Gyuráczné Dr. Speier Anikó, a Városüzemeltetési és Városfejlesztési Osztály vezetője jelenti:** A támogatási kérelmek benyújtásra kerültek.

**335/2024. (XI.28.) Kgy. sz. határozatában** a Közgyűlés megállapította az óvodákban, általános és középiskolákban, valamint kollégiumokban alkalmazott élelmezési nyersanyagköltséget, és felhatalmazta a polgármestert az ELAMEN Zrt.-vel kötött vállalkozási szerződés módosításának aláírására.

**Vinczéné Dr. Menyhárt Mária, az Egészségügyi és Közszolgálati Osztály vezetője jelenti:** A határozat a GAMESZ részére megküldésre került, a szerződés módosításának aláírása folyamatban van.

**338/2024. (XI.28.) Kgy. sz. határozatában** a Közgyűlés jóváhagyta a szombathelyi külterületi 02089/10 hrsz.-ú ingatlanból telekalakítási eljárás lefolytatását követően kialakuló 70.455 m2 nagyságú terület értékesítésére vonatkozó pályázati felhívást.

**Dr. Gyuráczné Dr. Speier Anikó, a Városüzemeltetési és Városfejlesztési Osztály vezetője jelenti:** A pályázati felhívás 2024. december 5. napján közzétételre került.

**341/2024. (XI.28.) Kgy. sz. határozatában** a Közgyűlés az Ady tér 40. szám alatti ingatlan kezelői feladatainak ellátására a SZOVA NZrt.-t jelölte ki.

**Dr. Gyuráczné Dr. Speier Anikó, a Városüzemeltetési és Városfejlesztési Osztály vezetője jelenti:** A határozat a társaság részére megküldésre került.

**344/2024. (XI.28.) Kgy. sz. határozatában** a Közgyűlés a Szombathely, 12725 hrsz.-ú, kivett közút megnevezésű ingatlant Felsőerdő utcának nevezte el. **345/2024. (XI.28.) Kgy. sz. határozatában** a Közgyűlés a Szombathely, 8612/20 hrsz.-ú és 8612/32 hrsz.-ú, kivett közforgalom elől el nem zárt magánút megnevezésű ingatlanokat Batthyány Erzsébet utcának nevezte el.

**Dr. Holler Péter, a Hatósági Osztály vezetője jelenti:** A közterületek elnevezésével kapcsolatos adatszolgáltatási kötelezettségek teljesítése, az elnevezések nyilvántartásokon szükséges átvezetése megtörtént.

Kérem a Tisztelt Közgyűlést, hogy a fenti tájékoztatómban foglaltakat elfogadni szíveskedjék.

**Szombathely, 2024. december 10.**

|  |  |
| --- | --- |
|  | **/: Dr. Károlyi Ákos :/** |

**HATÁROZATI JAVASLAT**

**……/2024. (XII.19.) Kgy. számú határozat**

A Közgyűlés a lejárt határidejű közgyűlési határozatok végrehajtásáról szóló tájékoztatót elfogadja.

**Felelős:** Dr. Károlyi Ákos jegyző

**Határidő:** azonnal